OpenLLM-France/wikimedia huggingface dataset:
# Calciopetersita

La calciopetersita és un mineral de la classe dels fosfats, que pertany al grup de la mixita. Rep el seu nom de la seva composició química i de la seva relació amb la petersita-(Y).

## Característiques

La calciopetersita és un fosfat de fórmula química CaCu₆(PO₄)₂(PO₃OH)(OH)₆·3H₂O. Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema hexagonal. És el fosfat anàleg de la zalesiïta i l'anàleg amb calci de la petersita-(Y).
Segons la classificació de Nickel-Strunz, la calciopetersita pertany a «08.DL - Fosfats, etc, amb cations de mida mitjana i gran, (OH, etc.):RO₄ = 2:1» juntament amb els següents minerals: foggita, cyrilovita, mil·lisita, wardita, agardita-(Nd), agardita-(Y), agardita-(Ce), agardita-(La), goudeyita, mixita, petersita-(Y), zalesiïta, plumboagardita, cheremnykhita, dugganita, kuksita, wallkilldellita-(Mn), wallkilldellita-(Fe) i angastonita.

## Formació i jaciments

Va ser descoberta a Domašov nad Bystřicí, a Šternberk, a la regió d'Olomouc (Moràvia, República Txeca), on sol trobar-se associada a altres minerals com: quars, pirita, malaquita, lepidocrocita, goethita, covel·lita, crisocol·la, calcopirita, calcocita i al·lòfana. També ha estat descrita a la mina Altväter samt Eschig, a Sayda (Saxònia, Alemanya) i a la pedrera Fantoni, al Monte Beni (Toscana, Itàlia).

## Referències

* ↑ «Calciopetersite» (en anglès). Mindat. [Consulta: 25 setembre 2016].
# Campionat del Món d'esgrima de 1955

El Campionat del Món d'esgrima de 1955 fou l'onzena edició del Campionat del Món d'esgrima. Es va disputar a Roma, Itàlia.

## Resultats
### Resultats masculins

| Proves | Or | Plata | Bronze |
| Floret individual | József Gyuricza | Christian d'Oriola | Jacques Lataste |
| Floret per equips | ItàliaGiancarlo Bergamini Luigi Carpaneda Manlio Di Rosa Vittorio Lucarelli Edoardo Mangiarotti Antonio Spallino | HongriaMihály Fülöp József Gyuricza József Marosi Kazmer Pacsery Bertalan Szőcs Endre Tilli | Regne UnitHarry Cooke Henry Hoskyns Allan Jay René Paul Osmund Reynolds |
| Espasa individual | Giorgio Anglesio | Franco Bertinetti | Carlo Pavesi |
| Espasa per equips | ItàliaGiorgio Anglesio Franco Bertinetti Giuseppe Delfino Edoardo Mangiarotti Carlo Pavesi Alberto Pellegrino | FrançaÉdouard Artigas Daniel Dagallier Maurice Huet Armand Mouyal Claude Nigon René Queyroux | HongriaLajos Balthazár Barnabás Berzsenyi József Marosi Ambrus Nagy Béla Rerrich József Sákovics |
| Sabre individual | Aladár Gerevich | Rudolf Kárpáti | Renzo Nostini |
| Sabre per equips | HongriaAladár Gerevich Jenő Hámori Rudolf Kárpáti Attila Keresztes Pál Kovács Endre Palócz | ItàliaGiuseppe Comini Gastone Darè Roberto Ferrari Arturo Montorsi Luigi Narduzzi Renzo Nostini | Unió SovièticaLeonid Bogdanov Yevgueni Cherepovski Lev Kuznetsov Yakov Rylski David Tyshler |

### Resultats femenins

| Proves | Or | Plata | Bronze |
| Floret individual | Lídia Sákovicsné Dömölky | Bruna Colombetti-Peroncini | Ilona Elek |
| Floret per equips | HongriaLídia Dömölky Ilona Elek Margit Elek Katalin Kiss Magdolna Kovács Zsuzsanna Morvay | FrançaCatherine Delbarre Renée Garilhe Jacqueline Lorient Françoise Mailliard Jacqueline Thomas Régine Veronnet | ItàliaIrene Camber Velleda Cesari Bruna Colombetti Lado Mantovani Leopolda Predaroli Silvia Strukel |

## Medaller

| Posició | País | Or | Plata | Bronze | Total |
| 1 | Hongria | 5 | 2 | 2 | 9 |
| 2 | Itàlia | 3 | 3 | 3 | 9 |
| 3 | França | 0 | 3 | 1 | 4 |
| 4 | Regne Unit | 0 | 0 | 1 | 1 |
| 4 | Unió Soviètica | 0 | 0 | 1 | 1 |

## Referències

* ↑ The Guinness Encyclopaedia of Sports Records & Results. Fencing World Championships, pages 165-167. Guinness Superlatives Ltd, 1987. ISBN 0-85112-492-5.
* ↑ Medaller masculí de floret
* ↑ Medaller masculí d'espasa
* ↑ Medaller masculí de sabre
* ↑ Medaller femení de floret
# Can Selva

Can Selva és un masia ubicada al centre històric del municipi de Santa Coloma de Gramenet (Barcelonès). Actualment, és un monument protegit com a bé cultural d'interès local

## Història

La masia de Can Selva fou, en origen, una casa pairal construïda al segle xviii. durant el segle xix, quan era propietat de la família Ribó, va arribar a posseir una gran extensió de terra. Concebuda inicialment com a edificació aïllada, va ser utilitzada com escola a finals del segle xix. Posteriorment es va adaptar amb una important transformació a la realitat del seu entorn urbà.

## Descripció

És una masia que inicialment devia ser de tres cossos, com la majoria de la zona. Té tipologia basilical -tot i que li manca un cos- amb planta baixa, pis i golfes, i coberta a dos vessants. La façana, arrebossada, té portal adovellat de punt rodó, finestres amb llinda i brancals de pedra i tres obertures de punt rodó en el pis superior. Manté la porta dovellada, la finestra del pis i les arcuacions de les golfes, totes de pedra, així com un rellotge de sol.

## Referències

* ↑ Santa Coloma de Gramenet: guia del patrimoni històric i artístic. Molins de Rei: Centre d'Estudis i Divulgació del Patrimoni (CEDIP), 1997, p. 26.
* ↑ «Can Selva (Santa Coloma de Gramenet)». Guia del patrimoni històric i artístic dels municipis catalans. [Consulta: 18 desembre 2021].
* «Can Selva». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 desembre 2021].

## Notes

* Santa Coloma de Gramenet: guia del patrimoni històric i artístic. Molins de Rei: Centre d'Estudis i Divulgació del Patrimoni (CEDIP), 1997. P. 26
# Xarxa viària per a vianants de Tiana

La xarxa viària per a vianants és una obra de Tiana (Maresme) inclosa a l'Inventari del Patrimoni Arquitectònic de Catalunya.

## Descripció

El traçat del nucli més antic de Tiana es desenvolupa al voltant de l'església que es troba en una posició elevada; d'aquí que hi hagi una xarxa viària per a vianants que s'adapta al desnivell del terreny per mitjà d'escales i rampes. Aquests tipus d'accessos també proliferen en zones properes a la Riera degut al desnivell que hi ha entre aquesta i el nucli urbà. Algunes escales són de pedra, encara que moltes utilitzen el maó com a material constructiu.

## Història

Alguns dels carrers més representatius d'aquesta xarxa viària són: Escales del carrer de Lola Anglada, Baixada de les Escales, Escales del Camí de Montalegre cantonada amb el carrer Sant Bru i el Carrer de Sant Francesc.

## Referències

* 1 2 3 4 «Xarxa viària per a vianants de Tiana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Zona de lliure comerç

Una zona de lliure comerç (lliure mobilitat de béns) és una àrea on algunes de les barreres comercials -com a aranzels i quotes- s'eliminen i es redueixen els tràmits burocràtics amb l'esperança d'atreure nous negocis i inversions i facilitar l'activitat comercial. En una zona de lliure comerç els països signataris del tractat es comprometen a anul·lar entre si els aranzels a les fronteres, és a dir, els preus de tots els productes comercials entre ells seran els mateixos per a tots els integrants de la zona, de manera que un país no pot augmentar (mitjançant aranzels a la importació) el preu dels béns produïts a un altre país o regió que formi part de la zona de lliure comerç.

## Història

La primera zona de comerç al món, va ser establerta per Shannon, Co. Clare. Va ser un intent pel Govern Irlandès per promocionar ocupació a una àrea rural, fer ús de petites regions i generar ingressos per a l'economia irlandesa. Va ser un gran èxit, i encara segueix en funcionament.

## Referències

* ↑ free-trade zone Definition of Free Trade Zone-Source-Britannica (en anglès)
* ↑ Economics: Principles in action (en anglès). Upper Saddle River, New Jersey 07458: Prentice Hall, 2003, p. 454. ISBN 0-13-063085-3. Arxivat 2016-12-20 a Wayback Machine.
* ↑ Welcome to Shannon Development Arxivat 2011-05-11 a Wayback Machine. (en anglès)
# Zosterop capgrís

El zosterop capgrís (Heleia pinaiae) és un ocell de la família dels zosteròpids (Zosteropidae).

## Hàbitat i distribució

Habita boscos del centre de Seram, a les Moluques meridionals.

## Referències

* ↑ «Zosterop capgrís». Cercaterm. TERMCAT, Centre de Terminologia. Rev. 20/12/2021(català)
# Xenophrys parva

Xenophrys parva és una espècie d'amfibi que viu a Àsia.
Està amenaçada d'extinció per la pèrdua del seu hàbitat natural.

## Referències

* van Dijk, P.P., Stuart, B., Datong, Y., Guanfu, W., Dutta, S., Bordoloi, S., Shrestha, T.K. & Sengupta, S. (2004). Xenophrys parva. Llista Vermella de la UICN, Unió Internacional per a la Conservació de la Natura, 2006. Consultat el 14 de gener de 2008 (en anglès). (anglès)
# Yamaha Corporation

* Per a altres significats, vegeu «Yamaha».
Yamaha Corporation (ヤマハ株式会社, Yamaha Kabushiki Gaisha) o simplement, Yamaha (TYO 7951), és un fabricant japonès amb un ampli ventall de productes. Des de motocicletes (vegeu Yamaha Motor Company) a instruments musicals, circuits integrats i productes electrònics. Fou fundada per Torakusu Yamaha.
Els pianos fabricats per Yamaha tenen fama de ser de bona qualitat, fabricats amb materials forts, una sonoritat forta i les tecles solen ser força toves. Els pianos Yamaha, porten escrit Yamaha a dalt a la dreta, tant en els verticals com en els de cua.

## Enllaços externs

* Yamaha Corporation - Lloc web oficial (anglès)
# Xerraire de Sukatxov

El xerraire de Sukatxov (Ianthocincla sukatschewi) és un ocell de la família dels leiotríquids (Leiothrichidae).

## Hàbitat i distribució

Habita els boscos de coníferes i bambú a les muntanyes del nord de la Xina, al sud-oest de Kansu.

## Referències

* ↑ «Xerraire de Sukatxov». Cercaterm. TERMCAT, Centre de Terminologia. Rev. 20/12/2021(català)
# Zahir al-Din Maraixi

Sàyyid Zahir al-Din Maraixi ibn Nàssir al-Din (1412-1489) fou un general i historiador persa de la zona de la mar Càspia, membre de la família de sayyids marashi del Mazanderan del segle xiv que van governar fins a l'annexió a l'estat safàvida el 1596. Va estar al servei d'alguns sobirans marashi i va intervenir en una disputa successòria al Rustamdar, dirigint també altres expedicions entre les quals el setge fracassat de Nur (1463). Va escriure Tarikh-i Tabaristan u Ruyan u Mazanderan, sobre les dinasties locals des del seu origen a 1476 i Tarikh-i Gilan u Faylamistan, el mateix fins al 1489. Un tercer llibre el Tarikh-i Gurgan u Rayy no es va completar. Els seus llibres tracten força detalladament la història dels petits principats de la regió de la Càspia.

## Referències

* ↑ Enciclopèdia de l'Islam, XI, 427
# Zosterop de Timor

El zosterop de Timor (Heleia muelleri) és un ocell de la família dels zosteròpids (Zosteropidae).

## Hàbitat i distribució

Habita els boscos de les terres baixes de l'occident de Timor a les illes Petites de la Sonda.

## Referències

* ↑ «Zosterop de Timor». Cercaterm. TERMCAT, Centre de Terminologia. Rev. 20/12/2021(català)
# Zosterop de Vella Lavella

El zosterop de Vella Lavella (Zosterops vellalavella) és un ocell de la família dels zosteròpids (Zosteropidae).

## Hàbitat i distribució

Habita els boscos de l'illa de Vella Lavella, a les illes Salomó.

## Referències

* ↑ «Zosterop de Vella Lavella». Cercaterm. TERMCAT, Centre de Terminologia. Rev. 20/12/2021(català)
# Zineb Sedira

Zineb Sedira (París, 1963) és una artista francesa en fotografia i vídeo, filla de militants pro-independentistes d'Algèria que emigraren de la Cabília a Gennevilliers (França) el 1961
Va estudiar a Londres i va començar a treballar al Regne Unit. Es dedica a la fotografia, el vídeo i ha realitzat diferents instal·lacions artístiques al voltant de la Mediterrània, i la problemàtica de la migració i la família. El setembre de 2020 es va fer públic que representarà França a la Biennal de Venècia de 2022.

## Estudis

* 1998-2003: Royal College of Art: Departament de Fotografia, Londres
* 1995-1997: Slade School of Art: Master of Fine Art in Media, Londres
* 1992-1995: Central Saint Martins School of Art: BA (honors), Critical Fine Art Practice, Londres.

## Premis

El seu treball ha rebut diversos premis:
* 2015: nominada per al Premi Marcel Duchamp
* 2011: Premi Dazibao, Le Mois de la Photo, Mont-real, Quebec.
* 2010: Premis SAM, París.
* 2004: Decibel Award, Consell de les Arts, Londres.
* 2001: Premi AfAA, laureat 2001, IV Bamako. Trobada africana de Fotografia, Bamako, Mali.
* 2000: Westminster Arts Council, Film and Video Bursaries, Londres.
* 1999: Artsadmin Artists Bursary, Londres & Artists film and video national fund, The Arts Council of England.

## Enllaços externs

* http://www.zinebsedira.com/

## Referències

* ↑ «Zineb Sedira, gardienne d'images» (en francès). Le Monde, 09-12-2010. [Consulta: Feb. 2016].
* ↑ «French Pavilion at the 59th Venice Biennale» (en anglès). [Consulta: 30 setembre 2020].
# Šilalė

Šilalė ( escoltar (?·pàg.)) és la capital del districte municipal de Šilalė en el comtat de Tauragė, Lituània. Es troba a 30 km de la ciutat de Tauragė. El riu Lokysta creua la ciutat de Šilalė.

## Galeria

* Vista de la ciutat de Šilalė
# Šešupė

El Šešupė o Xeixupe (polonès, Szeszupa; rus: Шешупе; alemany: Scheschup(p)e) és un riu del nord-est d'Europa que flueix per Polònia (durant 27 km), Lituània (durant 158 km) i Rússia (62 km). Durant 51 km conforma la frontera entre l'óblast de Kaliningrad, un enclavament de Rússia, i Lituània. El Šešupė desemboca al riu Niemen prop de la ciutat de Neman.

## Referències

* ↑ «Šešupė». Gran Enciclopèdia Catalana. Barcelona: Grup Enciclopèdia Catalana.
# Ε-Gemínids

Els ε-Gemínids són una pluja de meteors que té lloc als límits de la constel·lació dels Bessons (Gemini). La pluja presenta activitat entre el 14 i el 27 d'octubre amb un pic màxim el 18 d'octubre de cada any. Dos cometes parentals han estat proposats per a aquesta pluja: C/1964 N1 i C/1987 B1.
Comparada amb els Gemínids que tenen lloc al desembre, aquesta pluja és més dèbil. Presenta una THZ d'un o dos meteors per hora tot i que aquesta pot augmentar depenent de la proximitat del cometa parental. El seu radiant està situat prop de l'estrella Mebsuta (Epsilon Gemini), la qual dona nom a la pluja.

## Referències

* 1 2 «Epsilon Geminids Meteor Shower - Universe Guide». [Consulta: 3 octubre 2018].
* ↑ W.,, Kronk, Gary. Meteor showers : an annotated catalog. ISBN 9781461478973.
# Η-Aquàrids

Els η-Aquàrids o eta-Aquàrids són una pluja de meteors associats amb el cometa de Halley. La pluja és visible entre el 19 d'abril i el 28 de maig de cada any, amb una activitat màxima al voltant del 6 de maig. A diferència de la majoria de pluges de meteors, no hi ha un pic màxim d'activitat concentrat en un sol dia, sinó que la màxima activitat és d'aproximadament una setmana al voltant del 6 de maig. Els meteors que actualment s'observen durant la pluja van separar-se del cometa de Halley fa centenars d'anys, ja que l'òrbita actual del cometa de Halley no passa prou propera a la Terra per a ser una font de meteors.
Malgrat que aquesta pluja no és tant espectacular com per exemple els Leònids, no és un esdeveniment ordinari. Els η-Aquàrids reben el nom del seu radiant, situat a la constel·lació d'Aquari, prop d'una de les estrelles més brillant d'aquesta, η-Aquari. Els pics de la pluja arriben al voltant d'un meteor per minut; aquestes taxes màximes no solen veure's a les latituds del nord a conseqüència de la baixa altitud del radiant.
Els η-Aquàrids són més ben vists durant les hores prèvies a l'alba, lluny de les llums de la ciutat. Per als observadors de més al nord, el radiant de la pluja es troba una mica per sobre l'horitzó unes poques hores abans de l'alba. Les freqüències dels meteors augmenten conforme el radiant s'eleva abans de l'alba. El millor indret per a veure la pluja és prop de l'equador terrestre i fins a 30 graus de latitud sud.

## Referències

* 1 2 3 «Viewing the 2013 Eta Aquariid Meteor Shower» (en anglès). American Meteor Society.
# Ürgüplü Mustafà Hayri Efendi

Ürgüplü Mustafà Hayrï (antiga ortografia Khayri) Efendi (1867-1921) fou xaikh al-Islam de l'Imperi Otomà.
Pertanyia a una família local d'ulemes de llarga tradició. Va estudiar a la seva vila natal, Ürgüp, i des de 1882 a Istanbul. Va ascendir en la jerarquia religiosa. estant a Salònica es va afiliar al Comitè Unió i Progrés (1906) i fou membre del comitè central el 1908. Amb la restauració del règim constitucional establert per la revolució dels Joves Turcs el juliol de 1908, fou elegit pel parlament; després de la contrarevolució d'abril de 1909 va entrar al gabinet com a ministre de Justícia. El 1910 fou ministre de wakfs i ministre de l'Interior interí per absència del titular. En el gabinet de Küçük Mehmed Said Paşa va presidir el consell d'Estat i ministre d'Educació. El 1913 fou reelegit per tercera vegada com a parlamentari i tornà a ser ministre de wakfs. El 16 de març de 1914 va esdevenir Shaykh al-Islam en el gabinet de Said Halim Pasha i va sancionar la fàtua que aprovava la guerra i la declarava gran guerra santa el 14 de novembre de 1914. Va dimitir el 25 d'abril de 1916 i va passar a ser membre del senat.
Al final de la guerra fou ministre de Justícia al govern d'Ahmed İzzet Pasha que va durar menys d'un mes i encara que hauria seguit en el següent gabinet, va dimitir el 19 de novembre de 1918. El 4 de març de 1919 fou arrestat amb altres polítics unionistes i fou deportat a Malta. A causa de la seva salut fou traslladat a Roma des d'on va poder tornar a Turquia, desembarcant a Antalya. Mustafà Kemal (Ataturk) el va convidar a Ankara per ocupar un escó a la Gran Assemblea Nacional però no va acceptar per les seves passades relacions amb els unionistes que comprometien als nacionalistes. Es va retirar a Ürgüp on va morir el 7 de juliol de 1921.
Fou el pare del primer ministre Suat Hayri Ürgüplü (21 de febrer de 1965 a 27 d'octubre de 1965).

## Bibliografia

* Enciclopèdia de l'Islam, VII, 717 i 718
# Ürrüstoi-Larrabile

Ürrüstoi-Larrabile (en francès i oficialment Arrast-Larrebieu) és un municipi d'Iparralde al territori de Zuberoa, que pertany administrativament al departament dels Pirineus Atlàntics (regió de la Nova Aquitània). Limita amb les comunes de Charre al nord, Angous i Mitikile-Larrori-Mendibile a l'est, Ezpeize-Ündüreine a l'oest, i Berrogaine-Larüntze i Bildoze-Onizepea al sud.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 216 | 212 | 154 | 191 | 176 | 200 | 323 | 308 | 292 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 261 | 247 | 283 | 235 | 265 | 275 | 259 | 252 | 246 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 263 | 251 | 258 | 242 | 225 | 215 | 201 | 203 | 198 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 173 | 144 | 128 | 131 | 123 | 105 | - | - | - |
| 2019 | - | - | - | - | - | - | - | - |
# 21 Guns

«21 Guns» és una cançó de la banda estatunidenca Green Day llançada com a segon senzill de l'àlbum 21st Century Breakdown el 25 de maig de 2009 per Reprise Records.

## Informació

La versió emesa a la ràdio és quaranta segons més curta que la versió de l'àlbum perquè s'han escurçat els solos de guitarra i s'ha tallat el principi de la cançó.
El videoclip fou dirigit per Marc Webb, filmat a Los Angeles i estrenat a MySpace el 22 de juny 2009. La banda apareix en una habitació blanca d'un motel amb la companyia d'en Christian i la Gloria, els dos protagonistes de tot l'àlbum 21st Century Breakdown. La Glòria s'espanta per l'arribada de la policia a l'exterior i tanca totes persianes i cortines. Una pluja de bales travessa les parets i la Gloria s'aterreix. El tiroteig continua i la parella s'abraça i es besa com en la portada de l'àlbum.
La cançó forma part de la banda sonora de la pel·lícula Transformers: Revenge of the Fallen i també va aparèixer disponible com a descàrrega pel videojoc Rock Band el 7 de juliol de 2009, juntament amb les cançons «East Jesus Nowhere» i «Know Your Enemy».

## Llista de cançons
### Descàrrega digital

* «21 Guns» - 5:21
* «Favorite Son» (Contribució de Green Day a la compilació Rock Against Bush Vol. 2) - 2:13
* «21 Guns» (Studio 880 Session) - 5:16

### Senzill CD

* «21 Guns» - 5:21
* «Favorite Son» (De Rock Against Bush Vol. 2) - 2:13

### Senzill 7«

* «21 Guns» - 5:21
* «Favorite Son» (De Rock Against Bush Vol. 2) - 2:13

## Llista de posicions

| Llista | Posició |
| Australian ARIA Singles Chart | 14 |
| Japan Hot 100 | 12 |
| Canadian Hot 100 | 15 |
| European Hot 100 | 20 |
| UK Singles Chart | 36 |
| U.S. Billboard Hot 100 | 22 |
| U.S. Billboard Pop Songs | 30 |
| U.S. Billboard Alternative Songs | 3 |

## Personal

* Billie Joe Armstrong - Cantant, guitarra solista
* Mike Dirnt - Baix, veus addicionals
* Tré Cool - Bateria, percussió
* Jason White - guitarra, veus addicionals

## Referències

* ↑ Bonzon, François. «21 Guns CD Single» (en anglès). GreenDay.org, 19-06-2009. [Consulta: 27 agost 2009].
* ↑ «The Green Day Authority» (en anglès). The Green Day Authority, 05-06-2009. [Consulta: 27 agost 2009].
* ↑ «Green Day op MySpace Music – Gratis gestreamde MP3’s, foto’s en Videoclips» (en anglès). MySpace, 17-08-2009. [Consulta: 27 agost 2009].
* ↑ «MTV Games, Harmonix & Warner Bros./Reprise Records Partner With Green Day to Bring Their Music Exclusively to Rock Band®» (en anglès). Rock Band, 11-06-2009. Arxivat de l'original el 2009-06-15. [Consulta: 27 agost 2009].
* ↑ «Australia Singes Top 50» (en anglès). acharts.com, 27-07-2009. [Consulta: 1r setembre 2009].
* ↑ «Green Day - 21 Guns - Music Charts» (en anglès). acharts.us. [Consulta: 1r setembre 2009].
* ↑ «Top 100 Music Hits, Top 100 Music Charts, Top 100 Songs & The Hot 100» (en anglès). Billboard. [Consulta: 1r setembre 2009].
* ↑ «Green Day Album & Song Chart History» (en anglès). Billboard. Arxivat de l'original el 2010-12-19. [Consulta: 1r setembre 2009].
Viccionari
# (165) Loreley

(165) Loreley (designació provisional 1948 QS, 1959 PB, 1960 WG i A876 PA) és un asteroide que forma part del cinturó d'asteroides descobert per Christian Heinrich Friedrich Peters el 9 d'agost de 1876 des de l'Observatori Litchfield (Clinton, Estats Units d'Amèrica). Orbita a una distància mitjana del Sol de 3,126 ua, i pot allunyar-se'n fins a 3,391 ua. La seva excentricitat és 0,0847 i la inclinació orbital 11,22°. Volta el Sol al cap de 2.019 dies.

## Vegeu també

* Cos menor del sistema solar

## Referències

* 1 2 3 4 5 6 7 8 9 10 11 «JPL Small-Body Database». [Consulta: 16 octubre 2023].
* 1 2 3 4 5 6 7 8 9 10 11 12 «JPL Small-Body Database». [Consulta: 24 gener 2024].

## Enllaços externs

* «(165) Loreley» (en anglés). Minor Planet Center. [Consulta: 17 juny 2015].
# (1800) Aguilar

Aguilar és l'asteroide número 1800. Va ser descobert per l'astrònom Miguel Itzigsohn des de l'observatorio de La Plata (Argentina), el 12 de setembre de 1950. La seva designació provisional era 1950 RJ.

## Referències

* ↑ Afirmat a: Minor Planet Center Database.
* 1 2 3 4 5 6 7 8 9 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1800.
* 1 2 3 4 5 «JPL Small-Body Database». [Consulta: 25 gener 2024].
Viccionari
# (1783) Albitskij

Albitskij és l'asteroide número 1783. Va ser descobert per l'astrònom Grigory Nikolaevitx Neujmin des de l'observatori de Simeiz, el 24 de març de 1935. La seva designació provisional era 1935 FJ.

## Referències

* 1 2 3 4 5 6 7 8 9 «JPL Small-Body Database». [Consulta: 25 gener 2024].
* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1783.